**KUUSALU VALLA VALIMISKOMISJON**

**OTSUS**

Kiiu 29.10.2020 nr 11

**Volikogu liikme volituste peatamine ja**

**asendusliikme määramine**

Kuusalu Vallavolikogu liige Mart Reimann esitas 28.10.2020 (reg 28.10.2020 nr 4-2.2/3472) avalduse, milles palub peatada oma volikogu liikme volitused kolmeks kuuks.

Kohaliku omavalitsuse korralduse seaduse (edaspidi *KOKS*) § 19 lõike 2 punkti 3 kohaselt peatatakse volikogu liikme volitused tema avalduse alusel selleks näidatud tähtajaks, mis ei või olla lühem kui kolm kuud. KOKS § 20 lõike 1 kohaselt astub sellisel juhul volikogu liikme asemele volikogu asendusliige, kes määratakse valimiskomisjoni otsusega valimiskomisjoni poolt kinnitatud asendusliimete nimekirja alusel. KOKS § 20 lõikest 5 tulenevalt on valimisringkonna valituks osutunud volikogu liikme asendusliikmeks sama erakonna või valimisliidu samas valimisringkonnas kandideerinud esimene asendusliikmeks kandideerinud kandidaat. Kui esimene asendusliige loobub või ei saa volikogu töös osaleda KOKS § 18 lõikes 1 või § 19 lõikes 2 märgitud põhjustel, saab volikogu liikmeks järgmine sama erakonna või valimisliidu samas valimisringkonnas valimata jäänud kandidaat.

KOKS § 20 lõike 3 esimese lause järgi peatuvadvolikogu liikme volitused valla või linna valimiskomisjoni otsuse jõustumise hetkest (RK nr 3-4-1-18-03).

Mart Reimann kandideeris Valimisliidu Ühine Kodu nimekirjas. Kuusalu valla valimiskomisjoni 23.10.2017 otsuse nr 13 „Asendusliikmete registreerimine” kohaselt on Valimisliidu Ühine Kodu järgmiseks kandidaatiks Siim Nurk, kes teavitas 28.20.2020 suuliselt ja 29.10.2020 kirjalikult (reg nr 4-2.2/3499), et ta soovib osaleda Kuusalu Vallavolikogu töös.

Lähtudes eeltoodust ja kohaliku omavalitsuse korralduse seaduse § 19 lõike 2 punkti 3, § 20 lõigete 1 kuni 5, Kuusalu valla valimiskomisjoni 23.10.2017 otsuse nr 13 „Asendusliikmete registreerimine” ning Mart Reimanni avalduse ja Siim Nurga (Nurk) nõusoleku alusel

Kuusalu valla valimiskomisjon

otsustab:

1. Peatada Kuusalu Vallavolikogu liikme Mart Reimanni volitused volikogu liikmena alates 29.10.2020 kuni 28.01.2021.
2. Määrata alates 29.10.2020 kuni 28.01.2021 volikogu asendusliikmeks Kuusalu valla valimiskomisjoni kinnitatud asendusliikmete nimekirja alusel Valimisliidu Ühine Kodu samas nimekirjas valimata jäänud kandidaat Siim Nurk.
3. Volikogu liikme Mart Reimanni volitused peatuvad ja asendusliikme Siim Nurga volitused Kuusalu Vallavolikogu liikmena algavad otsuse jõustumise hetkest.
4. Otsuse peale võib esitada kaebuse Vabariigi Valimiskomisjonile (Lossi plats 1a, 15165 Tallinn) kolme päeva jooksul otsuse tegemisest.
5. Otsus jõustub allkirjastamisest.

*(allkirjastatud digitaalselt)*

Esta Nurmsalu

valla valimiskomisjoni esimees